Termistor
<s>Termistor (skraćeno od termo rezistor - toplotni otpornik) je tip otpornika čiji se električni otpor mijenja sa promjenom temperature.</s><s>Zbog te osobine, nalazi primjenu kao senzor temperaturnih promjena.</s><s>Razlikujemo termistore sa negativnim (NTC) i pozitivnim (PTC) temperaturnim koeficijentom, a to zavisi od toga da li će se vrednosti sa povećanjem spoljne temperature povećavati ili smanjivati.</s>

<s>Nažalost, zavisnost otpora od temperature je ne-linearna, što otežava korišćenje termistora.</s><s>Sa druge strane, osjetljivost je velika i na male promjene temperature.</s><s>Zbog tih osobina, termistori se najviše koriste tamo gdje je potrebno testiranje gornje i donje granične temperature, a ne mjerenje iste.</s>

<s>Termistor je sačinjen od puluprovodnog materijala, obično neke vrste metalnog oksida.</s>

<s>Način upotrebe</s>

<s>Termistor se može postaviti u otporni most ili naponski djelitelj.</s><s>Kod naponskog djelitelja (na slici), promjena otpora sa temperaturom dovodi do promjene izlaznog napona, što se lako registruje voltmetrom ili dalje obrađuje analogno-digitalnim pretvaračem.</s>

<s>U specifikaciji obično se navodi otpornost termistora na 25 stepeni Celzijusa, što je približno sobna temperatura.</s><s>Pre upotrebe, preporučljivo je otpornost termistora izmeriti multimetrom na nekoliko različitih temperatura.</s><s>Tako ćete dobiti vrednosti otpornosti na svakoj od njih i moći ćete da kalibrišete termistor.</s><s>Ukoliko će na određenoj temperaturi termistor pokrenuti neku akciju, obavezno izmerite otpornost na toj temperaturi.</s>

<s>Termistori imaju dva izvoda bez polariteta, tako da ne morate brinuti koju ćete žicu povezati sa izvorom napona (+V).</s>

<s>Vrste</s>

<s>Postoje dva tipa termistora:
 Termistor s negativnim temperaturnim koeficijentom (NTC): Otpornost ovog termistora opada s porastom temperature.</s><s>Temperaturno im je područje od –50 do 220 °C, a primjenjuju se na primjer za zaštitu od pregrijavanja električnih motora (obično se umeću u namote statora).</s><s>Termistor s pozitivnim temperaturnim koeficijentom (PTC): Otpornost ovog termistora raste s porastom temperature.</s><s>Temperaturno im je područje od –50 do 150 °C, a primjenjuju se na primjer za stabilizaciju električnog napona (rabi se nelinearno naponsko-strujna karakteristika) i za mjerenje temperature u termometrima.</s>

<s>Na svakom termistoru trebalo bi da postoji oznaka tipa (NTC ili PTC).</s><s>Ako oznake nema, tip termistora se može odrediti proverom da li otpornost raste ili se smanjuje s porastom temperature.</s>

<s>Karakteristike</s>

<s>Dobre osobine:
 male dimenzije
 niska cijena
 velika osjetljivost na promjene temperature
 brza reakcija</s>

<s>Loše osobine:
 Nelinearna R-T karakteristika
 Ograničen temperaturni opseg
 Greške mjerenja, moguće uništenje, zbog samo-zagrijavanja</s>

<s>Primena</s>

<s>Termistori se koriste svuda oko nas: mere temperature u kabini i motoru automobila, u klima uređajima, frižiderima i tako dalje.</s><s>Termistori su zaduženi za očitavanje temperatura ključnih komponenti računara i možemo ih videti, recimo, ispod procesora ili na matičnoj ploči.</s><s>Takođe se nalaze na obodu namotaja trafoa i prilikom većih opterećenja prvi stradaju.</s>

<s>Rizici</s>

<s>Pri niskim temperaturama, i vrlo male struje kroz termistor mogu da proizvedu dovoljno topline da dolazi do povišenja temperature istog i smanjenja otpora.</s><s>Ovo smanjenje otpora uzrokuje još veću struju kroz termistor, i dolazi do efekta lavine, koji može da uništi termistor ili da dovede do pogrešnog mjerenja.</s><s>Zbog ovih poteškoća, termistor treba biti redno povezan sa običnim otpornikom u naponski djelitelj ili most, i struja kroz termistor treba biti minimizirana.</s>

<s>Izvori</s>

<s>Vidi još</s>

<s>Elektronske komponente
 Senzori</s>

<s>Elektronske komponente
Senzori</s>

